162 Homicidium

Duplex est homicidium, scilicet, corporale et spirituale. Corporale fit multipliciter, nam qui /f. 47va/ consilio uel fraude uel facto, uel qui innocentem occidendum non liberat, cum poterit, homicida est, Extra. *De homicidio,* c. *Sicut*.

¶ Item, corporale committitur tripliciter: facto, lingua, consensu. Facto ad huc tripliciter, ut cum quis actualiter alium vita priuat uel precipitet eum in locum vbi non potest euadere mortem ei subtrahit.

¶ Lingua fit consensu. Fit dupliciter, uel cum mortem alterius affectamus uel cum liberacionis adiutorium non impendimus cum possemus, prout habetur in c. *Presbyterum*. Sicut homicidium spirituale dicitur quod interpretacium secundum iura fit dupliciter: aut omittendo quod fieri debuit contingit, aut quo ad seipsum extinguendo bonum propositum conceptum aut non prosequendo conceptum de quo, Ysai. 37[:3]: *Venerunt filii vsque ad partum, et non* erat *virtus pariendi*. Aut eciam quo ad proximum non subueniendo in extreme necessitate, Dist. 86, c. *Pasce*.Pasce fame morientem, si non panisti, occidisti aut non informando proximum. Vnde, ipse in errore manet, Prou. [11:26]: *Qui abscondit [frumenta] in populis maledicetur.* Comittendo aut quod fieri non debent fit homicidium spiritualE. Dicit aut quo ad seipsum occidendo per peccatum, Tob. 12[:10]: *Qui faciunt peccatum, hostes sunt* nature *sue*. Aut eciam quo ad proximum et hoc tripliciter. Aut in corde odiendo, [1] Joan. 3[:15]: *Qui odit fratrem suum, homicida est*. Aut in ore deprauando, aut per detraccionem, aut per infamam, aut male consulendo. Aut in opera per malum exemplum occasionem ruine prestando, de quibus [De penitencia], Dist. 1, c. *Homicidorum*.

¶ Item, nota quod homicidium aliquaqndo est licitum ut quando fit indistinctui Spiritus Sancti, sicut patuit in facto Helye quando fecit ignem descendere ad comburendum quinquagenarios, 4 Reg. [1:14]. Aut quando fit ex iusticia per ministerium legis zelo iusticie, non liuorem inuidie, sed iuris ordine seruato, sicut habetur [2] Reg. 13[:28] et Causa 23, quest. 5, c. *[Si] non licet* et c. *Miles*. Vnde, cum reus iuste occiditur, lex eum occidit non tu, Causa 23, quest. 5, c. *Si homicidium*. Et tunc proprie non dicitur effusion sanguinis, set ministerium iuris, quale iudicium poterunt exercere ministri virorum eclesiasticorum ut habetur, Extra. *De homicidio, [*c*. Pro humani], Libro Sexto.* Et ipsi prelati possunt exhortari iudices suos uel alios in genere ut faciant iusticiam non tamen specificando reum et suspendatur, Extra. *De homicidio*, c. *Ex literis,* et c. *Prelatis,[[1]](#endnote-1)* *Libro Sexto*. Et talis iudex sic puniens meretur tanquam medicus amputans membrum putridum ne corpus inficiat.

¶ Item, licite fit homicidium ex zelo fidei, ut cum hereticus occiditur, Extra. *De hereticis*, c. E*xcommunicamus.* Item, qui occidit excommunitatum penitus incorrigibilem, Causa 23, quest. 5, c. *Excommunicatorum.* Item, occidens alium necessitate inuitabili non valetis aliter euadere non tenetur reus, Extra. *De homicidio,* c. *Is qui,* *Libro Sexti.*

Heremis, vide supra, capitulo [96] Desertum.

1. *Prelatis* ] Canon *corr*. Episcopus F.128. [↑](#endnote-ref-1)